Rooi ligte flikker oor staat wat magsdronk word | Maroela Media
Deur dr. Pieter Groenewald
Gauteng se departement van maatskaplike ontwikkeling versoek in 'n beleidsriglyn dat dié departement voortaan alle skenking in dié provinsie sal ontvang en versprei. Dit sluit alle skenkers in, van private persone tot nieregeringsorganisasies.
Wat Gauteng betref, is dit bekend dat sy waarnemende LUR vir maatskaplike ontwikkeling, Panyaza Lesufi, jare reeds 'n onverbloemde veldtog teen Afrikaanse skole voer. Die VF Plus het geen vertroue dat enige regverdige toedeling van voedselhulp sal geskied met Lesufi aan die stuur daarvan nie.
Die ANC het oor baie jare 'n reputasie opgebou dat hy staatshulpbronne gebruik tot sy eie voordeel – veral die uitdeel van kospakkies het telkemale ter sprake gekom waar mense in ANC-kleure kospakkies aan alle hulpbehoewendes uitgedeel het om sodoende die indruk te wek dat dit van die ANC kom.
Pieter Groenewald is die leier van die VF Plus.
Dankie Mnr Groenewald vir die berig. Wat my egter verstom is dat dit u en die DA 30 dae geneem het om van jul te laat hoor. Daar is dus net nvraag wat by my opkom; vermy u en u party konfro tasie of is u ontkant gevang deur die anc.
Daar is dinge waaraan jy gehoor gee en hierdie is nie een nie ,dit is soos die staat om vir n polisieman opdrag te gee om wetsgehoorsame burgers dood te maak dit is moreel oneties en sal nie gebeur .
DIe rooi ligte het al begin flikker die dag toe Ramaphosa in militêre uniform die nasie toegespreek het. Suid Afrika word al hoe meer openlik 'n kommunistiese staat. Kan dit wees dat China en Kuba al hoe meer druk op die ANC toepas om die pseudo dekmantel van demokrasie te lig, sodat die ware kommunistiese kleure ontbloot kan word nie?